stanford-oval/wikipedia huggingface dataset:
Cape Canaveral AFS LC-19
Historia

LC-19 -alustan rakentamissopimus tehtiin huhtikuussa 1956, ja rakennustyöt alkoivat hieman alle vuotta myöhemmin huhtikuussa 1957. Alusta valmistui heinäkuussa 1958, ja ensimmäinen Titan I -laukaisu tehtiin siltä elokuussa 1959. Alustalta laukaistiin kaikkiaan 15 Titan I -rakettia vuosina 1959–1962, jonka jälkeen se muutettiin Gemini-ohjelman Titan II -laukaisuihin soveltuvaksi vuosina 1962–1963.
Muutostöiden valmistuttua alustalta laukaistiin ensimmäinen ja toinen miehittämätön Gemini-lento Titan II-raketilla (GT-1 ja GT-2). Ensimmäinen miehitetty Gemini-lento tehtiin maaliskuussa 1965 (GT-3). LC-19 -alstalta laukaistiin kaikkiaan kaksi miehittämätöntä ja kymmenen miehitettyä Gemini-lentoa huhtikuusta 1964 marraskuuhun 1966. Gemini-ohjelman päätyttyä alusta poistettiin käytöstä. Sen laukaisutorni purettiin toukokuussa 1977. Alustan White Roomiksi kutsuttu astronauttien valmistautumistila entisöitiin syyskuussa 2003 osaksi Air Force Space and Missile Museum -museota. Loput alustan ja lauksaisutornin jäänteet purettiin vuosina 2012–2013.
Kuvia

Kompleksi 19:ää kuvaava piirros
Kompleksi 19:n betonibunkkeria kuvaava piirros
Kap Verde kesäolympialaisissa 2016

Kap Verde osallistui kesäolympialaisiin 2016. Sitä edusti viisi urheilijaa neljässä lajissa. Joukkueen lipunkantajana avajaisissa toimi taekwondoka Maria Andrade.
Joukkue > Nyrkkeily

Davilson Morais – miesten superraskassarja
Joukkue > Taekwondo

Maria Andrade – naisten alle 49 kg
Joukkue > Voimistelu

Davilson Morais – naisten rytmisen voimistelun yksilökilpailu
Joukkue > Yleisurheilu

Jordin Andrade – miesten 400 m aidat
Lidiane Lopes – naisten 100 m
Cape Canaveral AFS LC-26

Cape Canaveral Air Force Station Launch Complex 26 (LC-26) on entinen kahdesta alustasta koostuva rakettien laukaisukompleksi Cape Canaveralin avaruustukikohdassa Floridassa. Kompleksin alustoja käytettiin vuosina 1957–1963 Jupiter IRBM-, Jupiter-C-, Redstone- ja Juno II -rakettien laukaisuihin.
Historia

Kompleksi 26:n rakentaminen käynnistyi vuonna 1956. Kompleksin rakennuskustannukset olivat noin 6,8 miljoonaan dollaria. Alustaa 26A käytettiin elokuusta 1957 tammikuuhun 1963 kymmenen Jupiter-raketin laukaisuun. Alustaa 26B käytettiin 16 Jupiter-raketin laukaisuun lokakuusta 1957 tammikuuhun 1960. Kompelksin alustalta 26A laukaistiin 31. tammikuuta 1958 Jupiter C -raketilla Yhdysvaltain ensimmäinen satelliitti, Explorer I. Seuraavaksi alustalta 26B laukaistiin kaksi laukaisua, joista ensimmäisellä joulukuussa 1958 avaruuteen lensi yksi apina, Gordo ja toisella toukokuussa 1959 kaksi apinaa, Able ja Miss Baker. Alustaa 26A käytettiin heinäkuusta elokuuhun vuonna 1959 kahden Redstone-raketin laukaisuun. Alustaa 26B käytettiin kuuden Juno II -raketin laukaisuun elokuusta 1959 toukokuuhun 1961. Kompleksin käyttö päättyi vuonna 1964, ja se siirtyi Air Force Space Museum -museolle saman vuoden marraskuussa. Alusta sai National Historic Landmark -statuksen huhtikuussa 1984, ja alustalla on näytillä nykyisin yli 55 rakettia ja ohjusta.
Kuvia

LC-26:n konsoleita
Thor-Able alustalla 26B
Rakettien punnittamiseen käytettyjä puntareita
Laukaisukonsoli
Kalypso Media

| Kalypso Media |
| --- | --- |
Yritysmuoto:  GmbH
Perustettu:  2006
Kotipaikka:  Worms, Saksa
Toimiala:  videopeliteollisuus
Kotisivu:  www.kalypsomedia.com
Infobox OKVirheellinen NIMI-arvo: 
Kalypso Media (lyhyesti Kalypso) on saksalainen videopelien julkaisija. Yhtiön tunnettuja julkaisuja ovat muun muassa Tropico -pelisarja.
Pelit > 2007

Weird Wars (Windows)
Jack Keane (Windows)
Star Assault (Windows)
Napoleon Campaigns (Windows)
Penumbra im Halbschatten – Episode 1 (Windows)
Theatre of War (Windows)
Pelit > 2008

Galactic Civilizations II – Ultimate Edition (2008)
Political Machine 2008 (2008)
Sins of a Solar Empire (Windows)
Imperium Romanum – Emperor Expansion (Windows)
Agon – The Lost Sword Of Toledo (Windows)
Imperium Romanum (Windows)
Agon – The Mysterious Codex (Windows)
Pelit > 2009

Gobliiins 4 (Windows)
Tropico 3 (Windows, Xbox 360)
Grand Ages: Rome (Windows)
Officers (Windows)
Dawn of Magic II (Windows)
Restaurant Empire II (Windows)
Race On (Windows)
Crazy Machines (Windows)
Ceville (Windows)
Pelit > 2010

Patrizier 4 (Windows)
Disciples III – Renaissance (Windows)
Darkstar One – Broken Alliance (Xbox 360)
Tropico 3 – Absolute Power (Windows)
Pole Position 2010 (Windows)
M.U.D. TV (Windows)
Cultures – Online (Windows)
Pelit > 2011

Airline Tycoon 2 (Windows)
Disciples III – Resurrection (Windows)
Global Ops – Commando Libya (Windows)
Tropico 4 (Windows, Xbox 360)
Boulder Dash XL (Windows)
Elements of War (Windows)
Dungeons (Windows)
Dungeons – The Dark Lord (Windows)
The First Templar (Windows, Xbox 360)
Pelit > 2012

Hard Reset - Extended Edition (Windows)
Tropico 4: Modern Times (Windows/Xbox 360)
Pole Position 2012 (Windows/Mac)
Port Royale 3 (Windows/Xbox 360/PlayStation 3)
Legend of Pegasus (Windows)
Pelit > 2013

Rise of Venice (Windows)
Dark (Windows/Xbox 360)
Omerta – City of Gangsters (Windows/Mac/Xbox 360)
The Dark Eye: Demonicon (Windows)
Racing Manager 2014 (Windows/Mac)
Pelit > 2014

Tropico 5 (Linux/Mac/PlayStation 4/Windows/Xbox 360/Xbox One)
Pelit > 2015

Grand Ages: Medieval (Mac/PlayStation 4/SteamOS/Windows)
Crowntakers
Dungeons 2
Crookz - The Big Heist
Jump the Rope
Pelit > 2016

Air Conflicts: Double Pack (Playstation 4)
Project Highrise (Windows)
Pelit > 2017

Urban Empire (Windows)
Vikings: Wolves of Midgard
Sudden Strike 4
Pelit > 2019

Tropico 6 (Linux/Mac/PlayStation 4/Windows/Xbox One/Nintendo Switch)
Aiheesta muualla

Profiili MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kalypso Media
Käännös suomeksi
Canillo

Canillon sijainti Andorrassa.
Canillon vaakuna.
Canillon kirkko.
Canillo on kylä ja kunta Andorrassa. Se sijaitsee maan koillisosissa. Canillon kunnan pinta-ala on 121 neliökilometriä ja asukasluku noin 3 928 vuoden 2017 arvioissa. Canillon kylässä puolestaan oli 2 313 asukasta, mikä tekee siitä maan asukasluvultaan kahdeksanneksi suurimman kylän. Se on muun muassa melko suosittu matkailukohde. Kylä sijaitsee noin 1 526 metrin korkeudessa.
Maantiede

Canillon kunta sijaitsee Andorran koillisosissa. Lännessä sijaitsee Ordino, etelässä Encamp ja pohjoisessa sekä idässä Ranska. Canillon kunnan pääkylän lisäksi siellä sijaitsevat muun muassa Soldeun, Inclesin, El Tarterin ja Ransolin kylät.
Maantiede > Ilmasto

Canillon kylässä on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 5 °C ja keskimääräinen sademäärä 1 180 millimetriä. Heinäkuu on lämpimin kuukausi. Silloin vuorokauden keskilämpötila on noin 14 °C. Viilein kuukausi on tammikuu, jolloin keskilämpötila on noin –1 °C. Sateisin kuukausi on toukokuu, jolloin sataa keskimäärin noin 130 millimetriä. Heinäkuu puolestaan on kuivin kuukausi. Silloin keskimääräinen sadanta on 79 millimetriä.
Politiikka

Canillon kunnassa toimii oma paikallishallinto (Comú), jolla on suhteellisen laajat valtaoikeudet luonnonvarojen käytöstä päättämisestä aluesuunnitteluun ja julkisten palveluiden järjestämiseen. Hallinnon jäsenet valitaan neljän vuoden välein vaaleilla, ja eniten ääniä saanut puolue saa puolet paikoista. Loput paikat jaetaan saatujen äänien mukaan eniten ääniä saanut puolue mukaan lukien. Suurimmalla puolueella on näin ollen aina enemmistö hallinnossa.
Liikenne

Andorran päätie CG-2 kulkee Canillon kylän kautta sekä länteen Andorra la Vellaan että lounaaseen El Pas de la Casaan Ranskan rajalle.
Väestö

Vuoden 2018 arvioissa Canillon kunnassa oli 4 103 asukasta, kun pääkylässä asukasluku oli 2 313. Sekä kunnan että kylän asukasluvut ovat olleet voimakkaassa kasvussa 2000-luvulla: Vuonna 2001 kunnan asukasluku oli alle 2 400 ja kylän hieman yli 1 100.
Väestö > Koulutus

Canillossa toimii kaksi perus- ja toisen asteen koulua. Andorrassa on kolme eri koulutusjärjestelmää: andorralainen, ranskalainen ja espanjalainen, joista andorralainen ja ranskalainen koulu ovat saatavilla kunnassa. Canillossa ei ole yliopistoa.
Aiheesta muualla

Kuvia tai muita tiedostoja aiheesta Canillo Wikimedia Commonsissa
Andorran kunnat
Andorra la Vella
Canillo
Encamp
Escaldes-Engordany
La Massana
Ordino
Sant Julià de Lòria
Keijukolibrit

| Keijukolibrit |
| --- | --- |
 Keijukolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Keijukolibrit Heliothryx  Boie, 1831
Katso myös
   Keijukolibrit Wikispeciesissä   Keijukolibrit Commonsissa 
Infobox OKNimi-testi OK: 
Keijukolibrit (Heliothryx) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.
Keijukolibrilajit

Keijukolibri (Heliothryx barroti)
Viherkeijukolibri (Heliothryx auritus)
Keiju (margariini)

| Keiju |
| --- | --- |

Omistaja:  Bunge Finland Oy
Alkuperämaa:   Suomi
Kotisivu:  Kotisivut
Infobox OKNimi-testi OK: 
Keiju-margariini on Bunge Finland Oy:n omistama tuotemerkki. Keiju-tuoteperheeseen kuuluu erilaisia kasvirasvalevitteitä, margariineja, kasviöljyjä sekä juokseva rypsiöljyvalmiste. Liki kaikki Keiju-tuotteet valmistetaan Raisiossa, Suomen ainoassa margariinitehtaassa, joka on ollut toiminnassa vuodesta 1958. Tehdas työllistää yli 90 henkilöä tuotannon, tuotekehityksen ja myynnin tehtävissä. 
Bunge Finland Oy on perustettu lokakuussa 2009, jolloin yhtiö osti Raisio Oyj:ltä margariiniliiketoiminnan. Keiju-levitteiden ja Keiju-öljyjen lisäksi muita Bunge Finlandin valmistamia tuotteita ovat Sunnuntai-leivontamargariinit sekä kolesterolia alentava[lähde? ] rypsiöljypohjainen Alentaja-levite.
Tuotteet

Margariinit ja kasvirasvalevitteet
Liki kaikille Keijun kasvirasvalevitteille ja margariineille on myönnetty Sydänmerkki. Tuotteet sisältävät runsaasti omega-3-rasvahappoja sekä D2-vitamiinia. Keijun kasvirasvalevitteitä ja margariineja on useita eri vaihtoehtoja, joiden ominaisuudet vaihtelevat hieman toisistaan. Tuotteista löytyy maidottomia ja laktoosittomia sekä vähälaktoosisia vaihtoehtoja.
Keiju Juokseva rypsiöljyvalmiste
Keiju Juokseva rypsiöljyvalmiste on maidoton, laktoositon ja säilöntäaineeton. Keiju Juokseva sisältää runsaasti omega-3-rasvahappoja ja D2-vitamiinia sekä sille on myönnetty Sydänmerkki.
Muut Levitteet
Keiju Paahdetut siemenet rypsiöljy-kasvirasvalevite 50 % on maidoton ja laktoositon sekä soveltuu leivälle, ruoanlaittoon ja leivontaan. Tuote sisältää D2-vitamiinia ja tuotteelle on myönnetty Sydänmerkki.
Öljyt
Keijun tuotteisiin kuuluu laaja valikoima rypsiöljyjä sekä muita kasviöljyjä. Usealle Keijun öljytuotteelle on myönnetty Sydänmerkki. Rypsiöljyssä on lisäksi runsaasti omega-3-rasvahappoja.
Keltalampi (Kouvola)

| Keltalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°14′58″N, 26°31′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Niittyjärveen 
Järvinumero:  14.179.1.062
Mittaustietoja
Pinnankorkeus:  126,1 m  
Pituus:  240 m  
Leveys:  170 m  
Rantaviiva:  0,675 km  
Pinta-ala:  2,948 ha  
Saaria:  ei saaria 
 fiKeltalampi 
Keltalampi  on Kymenlaaksossa Kouvolan Jaalassa, Paljakassa sijaitseva lampi.
Maantietoa

Lammen pinta-ala on 2,9 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Lammen vedenpinnan korkeus on 126,1 metriä mpy.
Keiju (täsmennyssivu)

Keiju voi tarkoittaa esimerkiksi seuraavia asioita:
keiju eli keijukainen, pieni satuolento
keiju, Artemis Fowl -kirjasarjan olentotyyppi
Keiju, suomalainen levite
Keiju, suomalainen etunimi
Katso myös:

keijut (Oceanitidae), lintuheimo
keijut (Oceanodroma), aikaisemman luokittelun mukainen lintusuku, luetaan nykyisin ulappakeijujen sukuun (Hydrobates)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keiju”, voi hakea sivunnimihaulla, laajalla sivunnimihaulla tai tekstihaulla.
Keltanen

Keltanen on sukunimi, joka on muun muassa seuraavilla suomalaisilla henkilöillä:
Ilkka Keltanen (s. 1936), näyttelijä
Juho Keltanen (1849–1922), maanviljelijä ja kansanedustaja (Nuorsuomalainen puolue)
Rauno Keltanen (s. 1943), laulaja, laulunopettaja ja kuoronjohtaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Borislav Paravac

| Borislav Paravac |
| --- | --- |
 Paravac Johannes Paavali II:n hautajaisissa vuonna 2005
Bosnia ja Hertsegovinan presidenttineuvoston serbijäsen
 2003 - 2006  
Edeltäjä:  Mirko Šarović
Seuraaja:  Nebojša Radmanović
Henkilötiedot
Syntynyt: 18. helmikuuta 1943 (ikä 81)
Tiedot
Etnisyys:  Serbit
Borislav ”Boro” Paravac (serb. Борислав Паравац, s. 18. helmikuuta 1943 Doboj) on entinen bosniahertsegovinalainen poliitikko ja presidenttineuvoston jäsen 11. huhtikuuta 2003 lähtien 6. marraskuuta 2006 asti. Hän edustaa serbejä ja Serbian demokraattista puoluetta.
Paravac opiskeli taloustiedettä Zagrebin yliopistossa ja valmistui 1966. Vuodet 1990–2000 hän oli Dobojin kunnanjohtaja ja Bosnian serbitasavallan parlamentin jäsen.
Vuoden 2002 vaaleissa Paravac valittiin Bosnia ja Hertsegovinan parlamenttiin. Kun lordi Ashdown erotti Mirko Šarovićin presidenttineuvostosta syytettynä asekaupoista Irakiin huhtikuussa 2003, Paravac nimitettiin hänen seuraajakseen.
Paravac on naimisissa Dragica Paravacin kanssa ja kahden lapsen isä.
Keijukaisten lähteillä

| Keijukaisten lähteillä |
| --- | --- |

Kirjailija:  Suvi Niinisalo
Kieli:  suomi
Genre:  kuvataide
Kustantaja:  Atena
Julkaistu:  2004
Ulkoasu:  sidottu
Sivumäärä:  192
ISBN:  951-796-358-0
Löydä lisää kirjojaKirjallisuuden teemasivulta
Keijukaisten lähteillä on Suvi Niinisalon vuonna 2004 ilmestynyt kirja keijukaisista kulttuurihistoriassa. Teoksen julkaisi Atena.
Aiheesta muualla

Marja-Terttu Kivirinta: Keijut tanssivat tonttujen kanssa. Helsingin sanomat 23.12.2004.
Juri Nummelin: Keijukaisten historia. Turun sanomat 25.2.2005.
Keikarin kuudet vaatteet

| Keikarin kuudet vaatteet Pellekaija Pum |
| --- | --- | --- |

Julkaisun tiedot
 Äänitetty : 2002
 Julkaistu: 2002
 Tuottaja(t): Pekka Suominen ja Pekka Tonttila
 Tyylilaji: lastenmusiikki
 Kesto: 45.50
 Levy-yhtiö: Daigado
Pellekaija Pum muut julkaisut
| Jouluntaika 2000 | Keikarin kuudet vaatteet 2002 | Parhaimmat kampanjalaulut 2003 |
Keikarin kuudet vaatteet on lastenmusiikkiyhtye Pellekaija Pumin studiolevy.
Kappaleet

Suu – 2.34
Keikarin kuudet vaatteet – 3.09
Mix mix nari nari – 2.27
Intiaanimaassa – 3.27
Kahteen pekkaan – 1.59
Paprika – 2.42
Tikkerperi Pumpernikkeli Kommervenkki – 2.17
Lapsen uni – 1.39
Senkin Majesteettinne – 2.26
Sirkuskoira Jekku – 2.25
Hapankaalia – 3.04
Tahvon hiukset – 3.12
Isä-Pelle – 3.52
Kissanristiäiset – 2.12
Yopa yoe – 2.20
Olipa lyhyt – 0.52
Mamman soittorasia – 2.03
Ipanaorkesteri – 3.00
Lisänä "Lomalla ei munita" (musavideo)
Sävellys ja sanat Pekka Tonttila, paitsi 'Lapsen uni' sävellys Pekka Tonttila, sanat Elmer Diktonius, suom. sanat: Viljo Kajava.
Sovitukset Pellekaija Pum Sirkusorkesteri, torvisovitukset Esko Heikkinen
Muusikot

Jarkko Lepistö, rummut, lyömäsoittimet
Pekka Suominen, basso, taustalaulu
Pekka Tonttila, laulu, kitarat, huuliharppu, lyömäsoittimet, pumppupilli
Tuula Tonttila, laulu, lyömäsoittimet
Esko Heikkinen, trumpetti, pikkolotrumpetti, flyygelitorvi
Marko Kataja, kosketinsoittimet, taustalaulu
Tapani "Nappi" Ikonen, congarummut, bongorummut, lyömäsoittimet
Minna Laamanen, justeeri (4)
Seppo Sillanpää, banjo, mandoliini, viulu
Patrik Latvala, tuuba
Lapsikuoro (10):
Iiris Tonttila
Katariina Tonttila
Veera Tonttila
Chilen lippu

Chilen lipun suhteet ovat 2:3.
Ensimmäinen Chilen lippu.
Toinen Chilen lippu.
Chilen lippu, joka tunnetaan myös nimellä La estrella solitaria (yksinäinen tähti), on Chilen tunnus vaakunan, moton ja kansallislaulun ohella. Se hyväksyttiin maan lipuksi 18. lokakuuta 1811. Se koostuu neljästä osasta. Lipun vasemmassa yläkulmassa on sinisellä pohjalla valkoinen tähti. Tähti johdattaa Chilen edistykseen ja kunniaan. Se kuvaa myös tasavallan yhtenäisyyttä. Sininen kuvaa kirkasta taivasta ja Tyyntämerta. Valkoinen vaakaraita kuvaa Andien lunta. Punainen vaakaraita puolestaan kuvaa vapauden puolesta vuodatettua verta. Chilen lipun suunnitteli yhdysvaltalainen Charles Wood. Aluksi tähti oli mukana vain valtiolipussa, mutta jo 1800-luvulla se alettiin merkitä myös kansallislippuun.
Aiheesta muualla

Kuvia tai muita tiedostoja aiheesta Chilen lippu Wikimedia Commonsissa
Cape Canaveral AFS LC-14

Launch Complex 14 (LC-14) on entinen rakettien laukaisualusta Cape Canaveralin avaruustukikohdassa, Floridassa. Alustalta laukaistiin useita miehitettyjä ja miehittämättömiä Atlas-lentoja, mukaan lukien Friendship 7 -lento, jolla John Glennistä tuli ensimmäinen maan kiertoradalle päässyt yhdysvaltalainen.
Historia

LC-14 oli ensimmäinen operatiiviseen käyttöön saatu Atlas-laukaisualusta, ja siltä tehtiinkin vuosien 1957–1958 alkuvaiheen koelennot. Alusta oli myös ainoa Atlas-alusta, jolla ei sattunut kantoraketin räjähdystä. LC-14 päätettiin muuttaa avaruuslaukaisuihin soveltuvaksi, ja sille rakennettiin laukaisutorni vuoden 1959 alulla. Ensimmäinen Mercury-lento tehtiin alustalta vielä saman vuoden syyskuussa. Alusta oli ainoa Atlas-laukaisualusta, jolta pystyttiin lisäksi laukaisemaan miehitettyjä lentoja. LC-14:ltä tehtiin vielä MIDAS-satelliittien ja mannertenvälisten ohjusten koelentoja ennen sen siirtoa NASAn käyttöön.
LC-14 tunnetaan NASAn Mercury-Atlas 6 -lennosta, joka kuljetti yhdysvaltalaisen astronautin ensi kertaa kiertoradalle. Alustalta laukaistiin lisäksi kolme muuta miehitettyä Mercury-Atlas-lentoa sekä useita miehittämättömiä Atlas-lentoja. Myöhemmin sitä käytettiin Gemini-ohjelman Atlas-Agena-laukaisuihin.
Alustan käytön päätyttyä se pääsi rapistumaan vuosikymmenten ajan. Lähellä sijaitseva Atlantin valtameri nopeutti metallirakenteiden korroosiota, ja kompleksin punaiset nosturitelineet purettiin turvallisuussyistä 1970-luvulla.
Kuvia

Mercury 7:n muistolaatta Mercury Monumentilla
Mercury-Atlas 9 LC-14-alustalla
Aiheesta muualla

Kuvia tai muita tiedostoja aiheesta Cape Canaveral AFS LC-14 Wikimedia Commonsissa
Cape Canaveralin ja Merritt Islandin laukaisualustat
| --- | --- |
Alustat:  LC-1 · LC-2 · LC-3 · LC-4 · LC-5 · LC-6 · LC-9 · LC-10 · LC-11 · LC-12 · LC-13 · LC-14 · LC-15 · LC-16 · SLC-17 · LC-18 · LC-19 · LC-20 · LC-21 · LC-22 · LC-25 · LC-26 · LC-29 · LC-30 · LC-31 · LC-32 · LC-34 · LC-36 · SLC-37 · LC-39 · SLC-40 · SLC-41 · LC-43 · LC-45 · SLC-46
Muut:  Atlantic Missile Range drop zone · Cape Canaveral Mobile Launch Area · CCSFS Skid Strip · Eastern Test Range SLBM Launch Area · Grand Turk Island drop zone · Patrick SFB · SLF
Lihavoidut alustat ovat käytössä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cape Canaveral Air Force Station Launch Complex 14
Käännös suomeksi
Kenny Tran

| Phuong "Kenny" Tran |
| --- | --- |
 Kenny Tran WSOP:ssa vuonna 2007.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  12
WPT-voitot:  0
EPT-voitot:  0
Turnausansiot (USD):  2 075 207
Päivitetty:  12. elokuuta 2008
Phuong "Kenny" Tran on vietnamilaissyntyinen yhdysvaltalainen pokeriammattilainen. Ennen pokeriuraansa hän työskenteli McDonald'sissa ja 21-vuotiaasta lähtien kasinolla jakajana.
Käteispelispesialistina tunnettu Tran voitti ensimmäisen World Series of Poker -rannekkeensa vuonna 2008 10 000 dollarin heads-up no limit hold'em world championship -turnauksessa. Turnauksen ykköspalkinto oli 539 056 dollaria. Vuotta aiemmin hän sijoittui WSOP:ssa viidenneksi 50 000 dollarin H.O.R.S.E.-turnauksessa ansaiten 444 000 dollaria.
Kenny Tran edustaa Full Tilt Poker -nettipokerihuonetta. Elokuussa 2008 Tranin pokeriuran turnausansiot ylittivät 2,0 miljoonaa dollaria.
Aiheesta muualla

Kenny Tranin sivu Full Tilt Pokerilla (Arkistoitu – Internet Archive)
Kenny Tran The Hendon Mob Poker Databasessa (englanniksi)
Caffè Florian

Näkymä kahvilan sisältä.
Caffè Florian on Venetsiassa sijaitseva kahvila, jota pidetään Euroopan vanhimpana toiminnassa olevana kahvilana. Se on avattu 1720 ja on edelleen toiminnassa.
Aiheesta muualla

Wikimedia Commonsissa on kuvia tai muita tiedostoja aiheesta .
Caffè Florianin kotisivu (englanniksi)
Caffè Pascucci

Caffè Pascucci on italialainen kahvilaketju. Sillä on kahviloita Grönlannissa, Yhdysvalloissa, Etelä-Koreassa, Egyptissä ja Japanissa. [lähde? ] Vuonna 2011 ketjulla oli 350 kahvilaa ympäri maailmaa, näistä 190 sijaitsi Etelä-Koreassa.
Aiheesta muualla

http://www.pascucci.it/
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Caffè Pascucci
Käännös suomeksi
Bob Murray

| Bob Murray> Henkilötiedot |
| --- | --- |
Syntynyt: 26. marraskuuta 1954 (ikä 69) Kingston, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  178 cm
Paino:  83 kg
Pelaajaura
Pääsarjaura:  1974–1990
Aik. seurat:  Chicago Black Hawks
NHL-varaus:  52. varaus, 1974 Chicago Black Hawks
Robert Frederick Murray (s. 26. marraskuuta 1954 Kingston, Ontario, Kanada) on kanadalainen pelaajauransa lopettanut NHL-jääkiekkoilija ja entinen Anaheim Ducksin toimitusjohtaja. Murray korvasi tehtävässä Brian Burken kesken kauden 12. marraskuuta 2008. Murray edusti koko pelaajauransa ajan Chicago Blackhawksia vuosina 1975–1990. Tätä ennen hän pelasi juniorina vuodet 1971–1974 QMJHL-joukkue Cornwall Royalsissa, josta Blackhawks varasi hänet numerolla 52 vuonna 1974.
Ura > Pelaajaura

Murray pelasi kauden 1974–1975 Central Hockey Leaguessa Dallas Black Hawksin joukkueessa. Hän siirtyi kaudeksi 1974–1975 Chicago Black Hawksiin, joka varasi hänet kolmannella kierroksella numerolla 52 vuoden 1974 varaustilaisuudessa. Hyvän johtavuutensa vuoksi Murray valittiin väliaikaiseksi kapteeniksi kahden kuukauden ajaksi Darryl Sutterin oltua loukkaantuneena kaudella 1985–1986. Murray aloitti kauden kauden 1988–1989 AHL:ssä ennen kuin lopetti NHL-uransa Chicagossa kesällä 1990.
Murray pelasi urallaan 1008 NHL:n runkosarjaottelua, joissa teki 132 maalia sekä 382 syöttöpistettä. Hän myös pelasi NHL:n tähdistöottelussa vuonna 1983.
Ura > Pelaajauran jälkeen

Murray siirtyi Blackhawksiin toimiston puolelle vuonna 1991 ja 3. heinäkuuta 1997 hänet nimettiin seuran historian kuudenneksi toimitusjohtajaksi. Hän oli joukkueen toimitusjohtaja vuodesta 1997 vuoden 1999 marraskuuhun asti. Murrayn lähdettyä Blackhawksista, Anaheim Ducks palkkasi hänet joukkueeseensa. Työskenneltyään Ducksissa kykyjenetsinnän neuvonantajana, Muttay toimi Vancouver Canucksin kykyjenetsijänä vuosina 1999–2005.
14. heinäkuuta 2005 Murray siirtyi Anaheim Ducksin jääkiekko-organisaation varapuheenjohtajaksi. Hän oli kyseisessä roolissa mukana voittamassa Stanley Cupia vuonna 2007.
9. heinäkuuta 2008 Murray nimettiin Ducksin uuden farmiseura Iowa Chopsin toimitusjohtajaksi.
12. marraskuuta 2008 Murray nimettiin Anaheim Ducksin uudeksi toimitusjohtajaksi. 25. helmikuuta 2011 Ducks ja Murray solmivat neljän vuoden jatkosopimuksen. Murray nimettiin kaudella 2013-2014 parhaaksi toimitusjohtajaksi.
Tilastot

Käännös suomeksi